Bakkeknappslekta

sørgeskabiosa (S. atropurpurea)
 lodnebakkeknapp (S. canescens) 
 bakkeknapp (S. columbaria)
 Scabiosa lucida
 Scabiosa ochroleuca
 Scabiosa triandra

Bakkeknappslekta (Scabiosa) er en slekt i kaprifolfamilien. Den tilhørte tidligere kardeborrefamilien.

De er flerårige, glatte eller hårete urter. Stengelen er enkel eller forgrenet. Bladene er fjærflikete, men de nederste bladene er av og til hele. Blomstene sitter i flate, kurvlignende blomsterstander. Utbredelsen omfatter Eurasia og Afrika. To arter går nordover til Danmark og Sør-Sverige, bakkeknapp og lodnebakkeknapp, men i Norge er bare bakkeknapp funnet. 

En fylogenetisk analyse fra 2012 viser at Scabiosa oppstod og utviklet seg i Europa i miocen. Flere klader har uavhengig av hverandre utvandret til Asia og Afrika mellom sen miocen og tidlig pleistocen. Dannelsen av høye fjell langs Riftdalen hjalp slekta med å krysse det tropiske beltet. De hurtige klimaendringene i pleistocen har ført til økt diversitet i middelhavslandene og sørlige Afrika.

Kultivarer av noen arter, som sørgeskabiosa og bakkeknapp, er blitt avlet fram og brukes som hageplanter. Kaukasusskabiosa ble tidligere regnet til denne slekten som Scabiosa caucasica, men skal nå kalles Lomelosia caucasica.

Kilder

Eksterne lenker 

 

Kaprifolfamilien